[{"text_idx": "#000006", "text": "La Movado por Civitanaj Rajtoj estis politika movado en Usono de 1954 g\u0302is 1968, kiu agadis kontrau\u0306 la diskriminacio pro raso. Kvankam sklaveco en Usono finig\u0302is jam en 1865, la vivo estis ankorau\u0306 tre malfacila por multaj nigraj usonanoj (nomataj afrik-usonanoj). Por ili estis malfacile trovi laboron, edukig\u0302i en universitato, ac\u0302eti domon, ec\u0302 esti servataj en restoracio. Danke al la agado de la Civitan-rajta Movado finfine ekestis leg\u0302oj, lau\u0306 kiuj ne plu estis permesate trakti homojn malegale pro ilia hau\u0306t-koloro."}, {"text_idx": "#000007", "text": "La Civitanrajta Movado ankau\u0306 naskis novan ferion: Kvanzaon (Kwanzaa). La vorto Kwanzaa venas de la esprimo matunda ya kwanza en la svahila lingvo, kiu signifas \"unuaj fruktoj\". Multaj el la tradicioj de Kvanzao estas bazitaj sur rikolto-festoj en diversaj afrikaj kulturoj."}, {"text_idx": "#000008", "text": "Kvanzao estis kreita en 1966 de Maulana Karenga, profesoro pri afrik-rilataj studoj. (Afrik-rilataj studoj okupig\u0302as c\u0302efe pri la historio, kulturo kaj politiko de afrik-devenaj popoloj ekster Afriko, kaj ankau\u0306 en Afriko mem.)"}, {"text_idx": "#000009", "text": "D-ro Karenga deziris starigi kutimon lau\u0306 kiu afrik-usonanoj povos festi siajn proprajn atingojn. La ferio festas afrikan kulturon kaj antau\u0306enigas unuecon en la afrik-usona komunumo. G\u0302i okazas de la 26-a de decembro g\u0302is la 1-a de januaro c\u0302iujare."}, {"text_idx": "#000010", "text": "Dum Kvanzao, homoj flamigas kandelojn en kinara (kandelingaro), montras tradician afrikan arton, kaj pripensas la sep gvidajn principojn, au\u0306 Nguzo Saba, de la festo. Tiuj principoj estas jenaj:"}, {"text_idx": "#000011", "text": "kujichagulia (decidado pri la propra vivo);\nujima (komunaj laborado kaj respondeco);"}, {"text_idx": "#000012", "text": "Kvanzao ne estas religia festo, sed okazo por pripensi la pasintecon kaj antau\u0306g\u0302oji pri la estonteco. G\u0302i ofte estas festata per renkontig\u0302oj inter amikoj kaj familioj, kiuj kune mang\u0302as kaj g\u0302uas muzikon, dancadon, kaj aliajn kulturajn tradiciojn."}, {"text_idx": "#000015", "text": "kandelo: lumigilo, en la pasinteco ofte farita el besta graso, kiu donas lumon per tre malgranda fajro dum g\u0302i malrapide forbrulig\u0302as."}, {"text_idx": "#000017", "text": "rikolto: prenado de la fruktoj au\u0306 plantoj, kiujn oni kreskigis, por mang\u0302i, uzi au\u0306 vendi ilin."}, {"text_idx": "#000020", "text": "C\u0302u hazarde au\u0306 ne g\u0302i estas tiom proksima kalendare al kristnasko?"}, {"text_idx": "#000025", "text": "Mi ne konis tion feston. En Italio ni ne havas similan feston."}, {"text_idx": "#000029", "text": "Estas permesate nur 75 emog\u0302ioj."}]